দ্বিজ তনয়া কামিনীসুন্দরী দেবী কবিতা মিলনসাগর Kamini Sundari Dasi Dwija Tanaya Poetry MILANSAGAR
কবি দ্বিজ তনয়া - ১৯৩০ সালে, যোগেন্দ্রনাথ সরকার তাঁর  “বঙ্গের মহিলা কবি” গ্রন্থে দ্বিজ-তনয়ার
কবিতা সম্বন্ধে আলোচনা করেছেন। তিনি এই কবির জীবন সম্বন্ধে কোনো তথ্য পান নি। ২০১৩ সালে
প্রকাশিত, নমিতা চৌধুরী ও অনিন্দিতা বসু সান্যাল সম্পাদিত, "মহিলা কবিদের বাংলা কবিতা সংকলন
১৪০০-২০০০, দামিনী" থেকে জানা যায় যে দ্বিজ তনয়ার আসল নাম ছিল কামিনীসুন্দরী দেবী।
তিনি শিবপুর, বঙ্গের প্রথম মহিলা নাট্যরচয়িত্রী ছিলেন। ১৮৬৬ সালে কলকাতা থেকে তাঁর নাটক প্রকাশিত
হয়েছিল “ঊর্ব্বশী” নামের। তাই আমরা তাঁর জন্ম উনিশ শতকের প্রথমার্ধে লিখেছি। এছাড়া তিনি রচনা
করেছেন "ঊষা", "রামের বনবাস", "বালিকাশিক্ষার প্রথম ভাগ"। তাঁর প্রকাশিত কাব্যগ্রন্থের মধ্যে রয়েছে
"কল্পনা প্রসূন", "চিন্তাকানন" প্রভৃতি। ঊর্ব্বশী নাটকের গান রচনাতেও তাঁর কবিত্বের পরিচয় পাওয়া যায়।
আমরা “বঙ্গের মহিলা কবি” বইটি থেকে কয়েকটি গান এখানে তুলে দিচ্ছি।
আমরা মিলনসাগরে তাঁর কবিতা তুলে আগামী প্রজন্মের কাছে পৌঁছে দিতে পারলে এই প্রয়াস সার্থক হবে |
উত্স -  যোগেন্দ্রনাথ গুপ্ত, বঙ্গের মহিলা কবি, ১৯৩০,
.         নমিতা চৌধুরী ও অনিন্দিতা বসু সান্যাল, দামিনী, ২০১৩
দ্বিজ-তনয়ার মূল পাতায় যেতে এখানে ক্লিক করুন।
আমাদের ই-মেল - srimilansengupta@yahoo.co.in
এই পাতার প্রথম প্রকাশ - ২০১০, পরিমার্জনা ২৩.৪.২০১৩
...